03/5. kd Euroopa Liidu Teataja 111 31982R0032 L 4/11 EUROOPA ÜHENDUSTE TEATAJA 3.8.1982 KOMISJONI MÄÄRUS (EMÜ) nr 32/82, 7. jaanuar 1982, millega kehtestatakse veise- ja vasikaliha ekspordi eritoetuse andmise tingimused EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 (!) veise- ja vasikalihaturu ühise korralduse kohta, vii- mati muudetud Kreeka ühinemisaktiga, eriti selle artikli 18 lõi- get 6, ning arvestades, et: nõukogu määrusega (EMÜ) nr 885/68, (2) viimati muudetud mää- rusega (EMÜ) nr 427/77, (3) kehtestati eksporditoetuste andmise üldeeskirjad ja nende suuruse kindlaksmääramise kriteeriumid; arvestades ühenduse turuolukorda ning võimalust müüa mõnin- gaid veise- ja vasikalihasektori tooteid, mida praegu võib sekku- miseks kokku osta, on sekkumisostude vähendamiseks vaja keh- testada tingimused eritoetuse andmiseks nende toodete eksportimiseks mõningatesse mitteliikmesriikidesse; veise- ja vasikalihaturu korralduskomitee pole oma eesistuja mää- ratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE: Artikkel 1 1. Ekspordi eritoetust antakse käesoleva määrusega kehtestatud eritingimustele vastavate toodete eest. 2. Käesolevat määrust kohaldatakse värske või jahutatud liha rümpade, poolrümpade, komplekteeruvate ees- ja tagaosadena, eesveerandite ja tagaveeranditena eksportimise korral teatavatesse mitteliikmesriikidesse. Artikkel 2 1. Täiendava eksporditoetuse taotlemiseks tuleb esitada tõend, et eksporditavad tooted on pärit täiskasvanud isasloomadest. 2. Nimetatud tõend esitatakse sertifikaadina, mille näidis on antud lisas ning mille on asjaomase isiku taotlusel väljastanud sek- kumisamet või muu asutus, mille selleks on määranud liikmes- riik, kus loomad tapeti ja kus täidetakse ekspordi tolliformaalsu- sed. Sertifikaat tuleb esitada tollile ekspordi tolliformaalsuste täitmise ajal. Artikkel 3 Liikmesriigid kehtestavad toodete kontrolli ja artiklis 2 viidatud sertifikaadi väljastamise tingimused. Nimetatud tingimused võivad sisaldada märget miinimumkoguse kohta. Liikmesriigid võtavad vajalikud meetmed tagamaks, et toodete kontrollimise ja nende ühenduse geograafiliselt territooriumilt väljumise või määruse (EMÜ) nr 2730/79 (4) artiklis 5 viidatud sihtkohtadesse toimetamise vahelisel ajal tooteid ei asendataks. Nimetatud meetmed sisaldavad kõigi toodete iga veerandi märgistamist kustutamatu märgistuse või pitseriga. Tapmine ja märgistamine toimub tapamajas, mida asjaomane isik on nimetanud artikli 2 lõikes 2 viidatud taotluses. Artikkel 4 Liikmesriigid teatavad komisjonile käesoleva määruse rakendamiseks võetavatest meetmetest hiljemalt 20. jaanuariks 1982. Komisjon teeb oma võimalikud märkused liikmesriikidele teatavaks enne 20. veebruari 1982. Artikkel 5 Käesolev määrus jõustub kolmandal päeval pärast selle avaldamist Euroopa Uhenduste Teatajas. Käesolevat määrust kohaldatakse alates 1. märtsist 1982. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. jaanuar 1982 (1) EÜTL 148, 28.6.1968, lk 24. (2) EÜTL 156, 4.7.1968, lk 2. (3) EÜTL 61, 5.3.1977, lk 16. Komisjoni nimel komisjoni liige Poul DALSAGER (4 EÜTL 317, 12.12.1979, lk 1.